Lav et referat af nedenstående tekst:

Tekst:
Thomas Kastrup-Larsen er aalborgensernes foretrukne borgmesterkandidat. Sådan lyder resultatet af en ny meningsmåling foretaget af Epinion for TV2/Nord og P4 Nordjylland. Venstres borgmesterkandidat Tina French Nielsen foretrækkes af 12 procent af vælgerne i denne måling, mens 31 procent af vælgerne foretrækker Socialdemokraternes Thomas Kastrup-Larsen. - Thomas Kastrup Larsen har vikarieret for borgmesteren og har været sendt ud til alt repræsentativt, mens jeg har levet et mere neutralt liv som rådmand for ældre- og handicapområdet, siger Tina French Nielsen til P4 Nordjylland. Thomas Kastrup-Larsen er meget forsigtig med at kommentere meningsmålingen, der udpeger ham som borgmester for de næste fire år. - Det er en meningsmåling, og jeg vil gerne se valgresultatet først. Jeg har meget stor respekt for vælgerne, lyder det fra Thomas Kastrup-Larsen til P4 Nordjylland.

Referat:
Ny meningsmåling viser, at vælgerne i Aalborg foretrækker socialdemokraternes kandidat i borgmesterstolen frem for kandidaten fra Venstre.